Priekšlikums PADOMES LĒMUMS par nostāju, kas jāieņem Eiropas Savienības vārdā EEZ Apvienotajā komitejā attiecībā uz EEZ līguma IV pielikumu (Enerģētika) un XXI pielikumu (Statistika) /* COM/2012/0645 final - 2012/0307 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Lai nodrošinātu iekšējā tirgus vajadzīgo tiesisko noteiktību un viendabīgumu, EEZ Apvienotajai komitejai EEZ līgumā ir jāiekļauj visi attiecīgie Eiropas Savienības tiesību akti iespējami drīz pēc to pieņemšanas. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI EEZ Apvienotās komitejas lēmuma projekta (pievienots Padomes lēmuma priekšlikumam) mērķis ir grozīt IV pielikumu (Enerģētika) un XXI pielikumu (Statistika), pievienojot jaunu Eiropas Savienības acquis šajā jomā. Tas attiecas uz Eiropas Parlamenta un Padomes 2008. gada 22. oktobra Direktīvu 2008/92/EK par Kopienas procedūru, lai veicinātu atklātību attiecībā uz gāzes un elektrības cenām, kas noteiktas tiešajiem lietotājiem rūpniecībā (pārstrādāts). Ar Direktīvu 2008/92/EK atceļ Padomes Direktīvu 90/377/EEK, kura ir iekļauta EEZ līgumā un kura ir tādējādi jāatceļ saskaņā ar EEZ līgumu. Šā tiesību akta īstenošanas nolūkā ir ierosināts pielāgojums attiecībā uz Lihtenšteinu. Lihtenšteina vēlas panākt atbrīvojumu no šajā direktīvā paredzētajām saistībām, izņemot saistības sniegt ziņas par patērētāju grupai IC piemērotajām elektroenerģijas cenām un patērētāju grupai I3 piemērotajām gāzes cenām. 3. PRIEKŠLIKUMA JURIDISKIE ASPEKTI Padomes Regulas (EK) Nr. 2894/94 par EEZ līguma īstenošanas kārtību 1. panta 3. punktā ir paredzēts, ka Padome pēc Komisijas priekšlikuma šādiem lēmumiem izstrādā Eiropas Savienības nostāju. Komisija iesniedz EEZ Apvienotās komitejas lēmuma projektu, kas Padomei jāpieņem kā Savienības nostāja. Komisija cer pēc iespējas drīz iesniegt EEZ Apvienotajai komitejai minēto dokumentu. 2012/0307 (NLE) Priekšlikums PADOMES LĒMUMS par nostāju, kas jāieņem Eiropas Savienības vārdā EEZ Apvienotajā komitejā attiecībā uz EEZ līguma IV pielikumu (Enerģētika) un XXI pielikumu (Statistika) EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 338. panta 1. punktu saistībā ar 218. panta 9. punktu, ņemot vērā Padomes 1994. gada 28. novembra Regulu (EK) Nr. 2894/94 par Eiropas Ekonomikas zonas līguma īstenošanas kārtību[1] un jo īpaši tās 1. panta 3. punktu, ņemot vērā Eiropas Komisijas priekšlikumu, tā kā: (1) Līgums par Eiropas Ekonomikas zonu[2] (“EEZ līgums”) stājās spēkā 1994. gada 1. janvārī. (2) Saskaņā ar EEZ līguma 98. pantu EEZ Apvienotā komiteja var pieņemt lēmumu grozīt cita starpā tā IV pielikumu un XXI pielikumu. (3) EEZ līguma IV pielikumā un XXI pielikumā ir paredzēti īpaši noteikumi un nosacījumi attiecīgi enerģētikas un statistikas jomās. (4) ĖEZ līgumā jāiekļauj Eiropas Parlamenta un Padomes 2008. gada 22. oktobra Direktīva 2008/92/EK par Kopienas procedūru, lai veicinātu atklātību attiecībā uz gāzes un elektrības cenām, kas noteiktas tiešajiem lietotājiem rūpniecībā (pārstrādāts)[3]. (5) Ar Direktīvu 2008/92/EK atceļ Padomes Direktīvu 90/377/EEK, kas ir iekļauta EEZ līgumā un kura ir tādējādi jāatceļ saskaņā ar EEZ līgumu. (6) Lihtenšteina ir jāatbrīvo no Direktīvā 2008/92/EC paredzētajām saistībām, izņemot saistības sniegt ziņas par patērētāju grupai IC piemērotajām elektroenerģijas cenām un patērētāju grupai I3 piemērotajām gāzes cenām. (7) Tādēļ attiecīgi būtu jāgroza EEZ līguma IV pielikums un XXI pielikums. (8) Savienības nostājai EEZ Apvienotajā komitejā būtu jāpamatojas uz pievienoto lēmuma projektu, IR PIEŅĒMUSI ŠO LĒMUMU. 1. pants Nostājas, kas Eiropas Savienībai jāieņem EEZ Apvienotajā komitejā par ierosinātajiem grozījumiem EEZ līguma IV pielikumā (Enerģētika) un XXI pielikumā (Statistika), pamatā ir EEZ Apvienotās komitejas lēmuma projekts, kas pievienots šim lēmumam. 2. pants Šis lēmums stājas spēkā tā pieņemšanas dienā. Briselē, Padomes vārdā – priekšsēdētājs Pielikums EEZ APVIENOTĀS KOMITEJAS LĒMUMS Nr. (…), ar ko groza EEZ līguma IV pielikumu (Enerģētika) un XXI pielikumu (Statistika) EEZ APVIENOTĀ KOMITEJA, ņemot vērā Līgumu par Eiropas Ekonomikas zonu ("EEZ līgums"), un jo īpaši tā 98. pantu, tā kā: (1) ĖEZ līgumā jāiekļauj Eiropas Parlamenta un Padomes 2008. gada 22. oktobra Direktīva 2008/92/EK par Kopienas procedūru, lai veicinātu atklātību attiecībā uz gāzes un elektrības cenām, kas noteiktas tiešajiem lietotājiem rūpniecībā (pārstrādāts)[4]. (2) Ar Direktīvu 2008/92/EK atceļ Padomes Direktīvu 90/377/EEK, kas ir iekļauta EEZ līgumā un kura ir tādējādi jāatceļ saskaņā ar Līgumu. (3) Tādēļ attiecīgi būtu jāgroza EEZ līguma IV un XXI pielikums, IR PIEŅĒMUSI ŠO LĒMUMU. 1. pants EEZ līguma IV pielikuma 7. punkta tekstu (Padomes Direktīva 90/377/EEK) aizstāj ar šo: "32008 L 0092: Eiropas Parlamenta un Padomes 2008. gada 22. oktobra Direktīva 2008/92/EK par Kopienas procedūru, lai veicinātu atklātību attiecībā uz gāzes un elektrības cenām, kas noteiktas tiešajiem lietotājiem rūpniecībā (pārstrādāts) (OV L 298, 7.11.2008., 9. lpp)(1). (1) Šeit minēta tikai informatīvā nolūkā: piemērošanai skatīt XXI pielikumu par statistiku". 2. pants EEZ līguma XXI pielikuma 26. punkta tekstu (Padomes Direktīva 90/377/EEK) aizstāj ar šo: "32008 L 0092: Eiropas Parlamenta un Padomes 2008. gada 22. oktobra Direktīva 2008/92/EK par Kopienas procedūru, lai veicinātu atklātību attiecībā uz gāzes un elektrības cenām, kas noteiktas tiešajiem lietotājiem rūpniecībā (pārstrādāts) (OV L 298, 7.11.2008., 9. lpp). Šā nolīguma vajadzībām direktīvas noteikumus pielāgo šādi: Lihtenšteina ir jāatbrīvo no šajā direktīvā paredzētajām saistībām, izņemot saistības sniegt ziņas par patērētāju grupai IC piemērotajām elektroenerģijas cenām un patērētāju grupai I3 piemērotajām gāzes cenām. Šīs ziņas (3 cenu līmeņi: bez nodokļiem, bez PVN un ar PVN un ieskaitot citus nodokļus) ir jāsniedz ik pēc pusgada, divu mēnešu laikā pēc pārskata perioda, aizpildot Eurostat anketu." 3. pants Direktīvas 2008/92/EK teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks. 4. pants Šis lēmums stājas spēkā […], ja EEZ Apvienotajai komitejai ir iesniegti visi paziņojumi saskaņā ar EEZ līguma 103. panta 1. punktu*. 5. pants Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā. Briselē, EEZ Apvienotās komitejas vārdā – priekšsēdētājs EEZ Apvienotās komitejas sekretāri [1] OV L 305, 30.11.1994., 6. lpp. [2] OV L 1, 3.1.1994., 3. lpp. [3] OV L 298, 7.11.2008., 9. lpp. [4] OV L 298, 7.11.2008., 9. lpp. * [Konstitucionālas prasības nav norādītas.] [Norādītas konstitucionālas prasības.]